b'\n_START_ARTICLE_\nJames Bicheno Francis\n_START_SECTION_\n\xc5\xbdivotopis\n_START_PARAGRAPH_\nFrancis je ro\xc4\x91en u Southleighu, u engleskom Oxfordshireu. Nakon \xc5\xa1to je \xc4\x8detiri godine radio s ocem, s 18 godina \xc5\xbeivota emigrirao je u SAD, gdje se po dolasku zapo\xc5\xa1ljava na gradnji \xc5\xbeeljezni\xc4\x8dke pruge, a potom u kompaniji koja upravlja ustavama i kanalima (Locks and Canal Company) u mjestu Lowell, dr\xc5\xbeava Massachusetts. Godine 1837. postaje glavni in\xc5\xbeenjer u Locks and Canal Company te se na tom mjestu zadr\xc5\xbeava cijele karijere._NEWLINE_Francis je ubrzo postao jedan od najve\xc4\x87ih in\xc5\xbeenjera svog doba. Uz pomo\xc4\x87 matemati\xc4\x8dkih izra\xc4\x8duna doveo je vodene turbine do 90% iskoristivosti potencijala te unaprijedio njihova mehani\xc4\x8dka i fizi\xc4\x8dka svojstva. Lowell je postao kolijevka ameri\xc4\x8dke industrijske revolucije zbog svoga zna\xc4\x8daja kao energetskog pokreta\xc4\x8da tekstilne industrije._NEWLINE_Francis je ujedno bio i osniva\xc4\x8d Ameri\xc4\x8dkog dru\xc5\xa1tva civilnih in\xc5\xbeenjera (American Society of Civil Engineers), te predsjednik istog do 1880. godine._NEWLINE_James Bicheno Francis povukao se u mirovinu 1884. godine, a naslijedio ga je sin, James mla\xc4\x91i. Umro je 18. rujna 1892. godine u Lowellu.'